Bandet startet som et resultat av Jon Kristian Furuheims andre soloutgivelse under aliaset Safariari. Under innspillingen av albumet i 2004 fikk han med seg Andreas Ihlebæk, og samarbeidet resulterte i Splaxxter Watts. Ihlebæk var tidligere frontfigur i soulpsychedelia-bandet Tranquil, og har jobbet/spilt med artister som Tommy Tokyo, Son of Light, Tommy Tee, Pen Jakke, Sofian, Fred Ball (Pleasure), Remington super 60, Frode Fivel, EPA, Apollo, Silya, Lars Horntveth, Torun Eriksen og Robert Burås.